
BIROU INDIVIDUAL DE ARHITECTURA -DUMITRELE ELENA- EMILIA
C.I.F.33026694, Dumbravita, jud.Timis, Str.Alexandru Macedon, nr.5, Ap.1, tel.0740074979

Cont: RO36INGB0000999904601264 deschis la banca ING BANK NV

Email: emiliadumitrele@gmail.com

PLAN URBANISTIC ZONAL

DEZVOLTARE ZONA REZIDENTIALA CU FUNCTIUNI COMPLEMENTARE, DOTARI SI SERVICII PUBLICE
Extravilan Timisoara zona Metro II- calea ferata- str Graz, judeţul Timiş, C.F.443543 S.teren=42.778mp
VANC GRIGORIE, Dumbravita, str.Trandafirilor, nr.11-15
REGULAMENTUL LOCAL DE URBANISM 

aferent P.U.Z. 
Reglementări zonă rezidenţială – locuinte de tip izolat, cuplat, duplex, cu caracter urban cu regim de inaltime P+1E+M pentru maxim 2 familii  
Planul Urbanistic Zonal împreună cu Regulamentul Local de Urbanism aferent, cuprinde norme obligatorii pentru autorizarea executării construcţiilor, în limitele parcelelor reglementate: în partea de nord-vest a intravilanului municipiului Timisoara, in zona Metro II- calea ferata –strada Graz, a unor parcele destinate constuctiei de locuinte cu functiuni complementare, dotari si servicii publice, pe o suprafaţă de 42.778 mp teren. Zona aflată în studiu este identificată prin CF 443543 şi se află în proprietatea lui Vanc Grigorie. 

Se va tine cont de continuitatea strazilor din PUZ-urile adiacente si se vor respecta zonele de restrictii datorate retelelor existente. Se va asigura accesul la reteaua stradala majora; 

Alimentarea cu apă şi canalizarea se vor realiza în sistem centralizat. Se vor respecta zonele de protecţie ale reţelelor edilitare şi cele pentru îmbunătăţiri funciare existente. 

Limita zonei studiate este figurată în planşa cu REGLEMENTĂRI a Planului Urbanistic Zonal cu linie roşie. Suprafaţa studiata a zonei este de 15,92ha. 

Zonificarea funcţională a zonei s-a stabilit în funcţie de categoriile de activităţi propuse şi este evidenţiată în planşa de REGLEMENTĂRI; pe baza acestei zonificări s-au stabilit condiţiile de amplasare şi de conformare ale construcţiilor ce se vor aplica. 

În perimetrul zonei funcţionale menţionate mai sus, eliberarea autorizaţiilor de construcţie se va face pe baza reglementărilor ce urmează. 

În acest perimetru se propune dezvoltarea zonei de locuinţe, cu un procent de ocupare maximă a terenului de 35% . 

Zona care face obiectul Regulamentului Local de Urbanism  face parte din extravilanul municipiului Timisoara.
PREVEDERI LA NIVELUL ZONEI FUNCŢIONALE
Conţinutul Regulamentului

Pentru fiecare zonă funcţională prevederile Regulamentului cuprind reglementări specifice, pe articole, grupate în trei capitole:

cap. 1 - Generalităţi

cap. 2 - Utilizarea funcţională

cap. 3 - Condiţii de amplasare şi conformare a construcţiilor

În cap. 1 - Generalităţi se detaliază:


art. 1 – tipurile de subzone funcţionale


art. 2 – funcţiunea dominantă a zonei


art. 3 – funcţiile adiacente admise ale zonei.

În cap. 2 – Utilizarea funcţională a terenurilor din cadrul zonei şi subzonei, se pun în evidenţă:


art. 4 – utilizări permise


art. 5 – utilizări permise cu condiţii


art. 6 – interdicţii temporare


art. 7 – interdicţii definitive (permanente).

În cap. 3 Condiţii de amplasare şi conformare a construcţiilor:


3.1. Regulile de amplasare şi retrageri minime obligatorii cu referire la:


art. 8 – orientarea faţă de punctele cardinale


art. 9 – amplasarea faţă de drumurile publice


art. 10 – amplasarea faţă de căi navigabile existente


art. 11 – amplasarea faţă de C.F.


art. 12 – retrageri faţă de fâşia de protecţie a frontierei de stat

art. 13 – amplasarea faţă de aeroporturi


art. 14 – amplasarea faţă de aliniament


art. 15 – amplasarea în interiorul parcelei.
3.2. Reguli cu privire la asigurarea acceselor obligatorii cu referire la :

art. 16 – accese carosabile

art. 17 – accese pietonale
3.3 Reguli cu privire la echiparea tehnico-edilitară cu referire la:

art. 18 – racordarea la reţelele tehnico-edilitare existente

art. 19 – realizarea de reţele tehnico-edilitare

art. 20 – proprietatea publică asupra reţelelor edilitare
3.4 Reguli cu privire la forma şi dimensiunile terenului şi construcţiilor cu referire la:

art. 21 – parcelare

art. 22 – înălţimea construcţiilor

art. 23 – aspectul exterior

art. 24 – procentul de ocupare al terenului și coeficientul de utilizare a terenului
3.5 Reguli cu privire la amplasarea de parcaje, spaţii verzi şi împrejmuiri cu referire la:

art. 25 – parcaje

art. 26 – spaţii verzi
art. 27 – împrejmuiri.

Cap. 1 Generalităţi
Art. 1. Tipuri de subzonă funcţională
· subzona de locuinţe individuale de tip izolat, duplex sau cuplat cu functiuni complementare la parter – 
· subzona de locuinţe individuale de tip insiruit  
· subzona de locuinţe colective mici cu servicii la parter
· subzona de dotari si servicii publice
· subzonă mixta de spaţii verzi, zona de protectie canal Anif 
· subzona drumuri si accese

Art. 2.  Funcţiunea dominantă 

Este cea rezidenţială, zona fiind compusă din locuinţe individuale de tip izolat, cuplat, duplex, insiruit cu caracter urban cu regim de înălţime P - P+M- P+1E, P+1E+M pentru maxim 2 familii(2 unitati locative permise pe o parcela) si locuinte colective mici cu servicii la parter cu maxim 8 apartamente pe parcela
Art. 3.  Funcţiunile adiacente admise ale zonei: 

· dotări, servicii(cabinete medicale, birouri, farmacie,comert- mini butic,alimentatie publica, gradinita, afterschool, in conditiile in care pot realiza locuri de parcare conform normativelor in vigoare , in interiorul parcelei afectate de schimbarea de destinatie si cu obtinerea acordului vecinilor direct afectati)
· apartamente de serviciu, cuplate cu functiunea de servicii, birouri.

· spaţii verzi amenajate

· accese carosabile, pietonale, piste ciclişti, parcaje, garaje

· reţele tehnico – edilitare şi construcţii  aferente.
Cap. 2 Utilizarea funcţională
Art. 4. Utilizări permise:


Subzona de locuinţe individuale de tip duplex cu functiuni complementare: 
· Regim de construire : izolat sau cuplat
· Functiuni predominante:cladiri de locuit in sistem individual(maxim doua unitati locative pe parcela)
· Hmax=P+1E+M(niveluri) cu respectarea inaltimii maxime de 10.5m, respectiv cota absoluta maxima de 99.66(89.16m cota absoluta fata de nivelul Marii Negre a terenului natural +10.5m inaltimea maxima a constructiilor)
· POT max=35%
· CUT max=1,05
· conversia locuinţelor în alte funcţiuni ce nu deranjează zona de locuit (este permisă utilizarea unor spaţii de la parterul unor clădiri de locuit pentru comerţ, servicii, sau activităţi ce nu contribuie la poluarea fonică sau de altă natură a zonei înconjurătoare; de exemplu: cabinete medicale, birouri, farmacie,comert- mini butic,alimentatie publica- maxim 20locuri, gradinita, afterschool – maxim 20copii, in conditiile in care pot realiza locuri de parcare conform normativelor in vigoare , in interiorul parcelei afectate de schimbarea de destinatie)
Subzona de locuinţe individuale:

· Regim de construire : insiruit
· Functiuni predominante:cladiri de locuit in sistem individual(maxim o unitate locativa  pe parcela)
· Hmax=P+1E+M(niveluri) cu respectarea inaltimii maxime de 10.5m, respectiv cota absoluta maxima de 99.66(89.16m cota absoluta fata de nivelul Marii Negre a terenului natural +10.5m inaltimea maxima a constructiilor)
· POT max=35%
· CUT max=1,05
Subzona de locuinţe colective mici cu servicii la parter(maxim 8 apartamente): 

· Regim de construire : izolat sau cuplat
· Functiuni predominante:cladiri de locuit in sistem colectiv(maxim 8 apartamente  pe parcela)
· Hmax=P+1E+M(niveluri) cu respectarea inaltimii maxime de 10.5m, respectiv cota absoluta maxima de 99.66(89.16m cota absoluta fata de nivelul Marii Negre a terenului natural +10.5m inaltimea maxima a constructiilor)
· POT max=35%
· CUT max=1,05
· este permisă utilizarea unor spaţii de la parterul unor clădiri de locuit pentru comerţ, servicii, sau activităţi ce nu contribuie la poluarea fonică sau de altă natură a zonei înconjurătoare; de exemplu: cabinete medicale, birouri, farmacie,comert- mini butic,alimentatie publica- maxim 20locuri, gradinita, afterschool – maxim 20copii, in conditiile in care pot realiza locuri de parcare conform normativelor in vigoare)

Subzona servicii: 

· Regim de construire : izolat
· Functiuni predominante:cladiri pentru comert, servicii, birouri, complex spotiv, hotel, locuinte de inchiriat- apartamente de serviciu
· Hmax=P+2E+M(niveluri) cu respectarea inaltimii maxime de 14m, respectiv cota absoluta maxima de 103.16(89.16m cota absoluta fata de nivelul Marii Negre a terenului natural +14.00m inaltimea maxima a constructiilor)
· POT max=40%
· CUT max=1,40
· 
Subzona de spatii verzi amenajate-min 5% din suprafata reglementata si 40% zona verde pe parcela – conform deciziei de incadrare nr.23/15.03.2018 a Agentiei pentru Protectia Mediului Timis 
· amenajări specifice parcurilor, grădinilor publice, scuarurilor (alei pietonale, obiecte de mobilier urban, fântâni arteziene, oglinzi de apă amenajate, pergole, obiecte decorative, locuri de joacă pentru copii, etc.)

· pentru spaţiile verzi de aliniament stradal: plantaţii, obiecte de mobilier urban (stâlpi de iluminat, semnalizatoare auto, suporturi biciclete, bănci, suporturi reclame)

· zona verde intretinuta adiacenta canalului 

Subzona cai de comunicatie rutiera -drumuri si accese
· cai de comunicatie(construire, modernizare,largire), trotuare, alei pentru ciclisti, spatii verzi de aliniament plantate, echipare edilitara, lucrari penntru protectia impotriva poluarii vizuale si fonice (parapete de protectie, plantatii de protectie)

· amenajarea de locuri de parcare de-a lungul cailor de acces cu conditia ca acestea sa nu perturbe desfasurarea traficului sau accesul la vreo parcela din drum public

· constructii pentru echiparea tehnico-edilitara a zonei, subterane sau terane.
Art. 5. Utilizări permise cu condiţii

Construcţiile pentru echiparea cu instalaţii se pot amplasa cu condiţia să corespundă 
necesităţilor şi comfortului populaţiei din zona centrală, să nu dăuneze relaţiilor cu 
vecinătăţile şi să fie puse în practică toate măsurile pentru integrarea în mediul 
înconjurător.
Art. 6.  Interdicţii  temporare de construire
· Necesitatea realizării în zonă a unor lucrări de utilitate publică, impune ca eventualele dezmembrări şi parcelări să nu se facă fără asigurarea condiţiilor de rezervare a suprafeţelor de teren necesare realizării acceselor pietonale şi carosabile și a locurilor de parcare necesare funcțiunii propuse.
Art. 7.  Interdicţii definitive de construire
Sunt interzise următoarele activităţi:

· activităţi industriale sau alte tipuri de activităţi care generează noxe, vibraţii, zgomot, fum, miros sau care sunt incomode prin traficul generat;

· stabilimente pentru adulti: baruri de noapte, cazinouri, alimentatie publica care isi desfasoara activitatea in afara orelor de functionare (respectiv 22:00 – 07:00) si care pot produce disconfort, in special fonic, pentru locuitorii zonei 

· activităţi de depozitare, comerţ en gros, antrepozite;

· staţii de întreţinere auto;

· ferme agro – zootehnice, abatoare;

· anexe gospodăreşti pentru creşterea suinelor, bovinelor, cabalinelor

· panouri mari publicitare în spaţiile verzi de aliniament sau parcuri 

· depozite de deşeuri.

Cap. 3 Condiţii de amplasare şi conformare a construcţiilor
3.1. Regulile de amplasare şi retrageri minime obligatorii 
Art. 8. Orientarea faţă de punctele cardinale.
Se vor respecta prevederile Ordinului pentru aprobarea Normelor de igienă şi a recomandărilor privind modul de viaţă al populaţiei: Ordinul nr. 119/2014

Se va asigura pentru fiecare parcelă posibilitatea dublei orientări pentru spaţiile interioare, astfel încât să se evite orientarea exclusiv nord.


Amplasarea construcţiilor de locuinţe va fi astfel făcută încât pentru toate încăperile de locuit amplasate pe faţada cea mai favorabilă, să se asigure durata minimă de însorire de 1 ½ h. Se recomandă amplasarea casei în partea de nord a parcelei (acolo unde se poate), pentru o însorire de durată.
Art. 9. Amplasarea faţă de drumurile publice


Autorizarea executării construcţiilor cu funcţiuni de locuit (locuinţe şi dotări adiacente) este permisă cu respectarea zonelor de protecţie a drumurilor.

Art. 10. Amplasarea faţă de căile navigabile existente şi cursuri de apă cu potenţial navigabil
Nu este cazul.
Art. 11. Amplasarea faţă de căile ferate din administrarea S.N.C.F.R.
Pentru parcela 57- de servicii se va obtine ulterior avizul SNCFR, restul parcelelor fiind in afara zonei de protectie/siguranta.
Art. 12. Amplasarea faţă de aeroporturi
Se va obtine aviz de la Autoritatea Aeronautica Civila.
Art. 13. Retrageri faţă de fâşia de protecţie a frontierei
 
Nu este cazul.
Art. 14. Amplasarea faţă de aliniament
Amplasarea construcţiilor faţă de aliniamentul străzilor (limita dintre domeniul public şi cel privat) se va face respectând aliniamentul propus în planşa de REGLEMENTĂRI URBANISTICE atat pentru cladiri individuale de tip izolat, cuplat, duplex , insiruit cat si pentru cladirile colective si dotari.

Art. 15. Amplasarea în interiorul parcelei
a) Amplasarea construcţiilor faţă de limitele laterale ale parcelei se va face respectând condiţiile:
-În cazul în care clădirile de locuit individuale sunt cuplate sau izolate, distanţa acestora faţă de proprietăţile învecinate va fi de 2m conform codului civil, pentru regim de inaltime P, P+M,P+1E(h.max. cornisa – 6m),  iar pentru cladirile ce vor depasi regimul de inaltime P+1E se va respecta h/2 din inaltimea la cornisa.

-Construcţiile de garaje din interiorul parcelelor pot fi amplasate pe limitele acestora, în condiţiile respectării prevederilor codului civil.

-Nu se admit calcane spre vecini decât pentru garaje sau clădiri cuplate, proiectarea trebuind să fie corelată.

-pt cladirile de locuit colective se va respecta retragerea din plansa de reglementari

-autorizarea executării construcţiilor este permisă numai dacă se respectă distanţele minime necesare intervenţiilor în caz de incendiu, stabilite pe baza avizului unităţii teritoriale de pompieri (acolo unde este cazul).

 - amplasarea construcţiilor se va face cu respectarea normelor de igienă cuprinse în  Ordinul nr. 119 din 2014 al Ministerului Sănătăţii, 
b) Amplasarea construcţiilor faţă de limitele de fund ale parcelelor va respecta următoarele condiţii:

Se vor respecta retragerile din plansa de reglementari atat pentru cladiri individuale de tip izolat, cuplat, duplex , insiruit cat si pentru cladirile colective si dotari.
anexele gospodăreşti se vor amplasa pe limită cu condiţia să nu depăşească înălţimea de 3m la cornisa si cu acordul vecinului direct afectat.
      c) Amplasarea unei construcţii principale în spatele unei alte construcţii existente aflata la strada se va face doar cu conditia ca prin inaltimea si volumetria ei sa nu aduca prejudicii aspectului arhitectural al cladirii existente sau al strazii si sa nu fie perceptibila din strada.Amplasarea cladirilor pe o parcela in raport cu alte constructii se va face cu respectarea reglementarilor cuprinse in ordinul nr 119/2014. Se admite ca distanta minima intre constructiile de pe aceeasi parcela, jumatatea inaltimii constructiei celei mai inalte dar nu mai mica de 5,00m.
3.2. Reguli cu  privire  la  asigurarea  acceselor  obligatorii
Art. 16. Accese carosabile
 Autorizarea executării construcţiilor va fi permisă numai în cazul asigurării posibilităţilor de acces la drumurile publice.
Art. 17. Accese pietonale
Autorizarea executării construcţiilor va fi permisă numai în cazul asigurării acceselor pietonale, potrivit importanţei şi destinaţiei construcţiei.

Pentru accesul la parcelele din interior, se va prevede amenajarea de străzi noi. 

3.3. Reguli cu  privire  la  echiparea  tehnico-edilitară
Art. 18. Racordarea la reţele publice de echipare edilitară existentă.
Autorizarea executării construcţiilor va fi permisă numai în cazul existenţei posibilităţii de racord la reţelele existente de apă, instalaţiile de canalizare, alimentare cu apa şi de energie electrică sau în cazul în care beneficiarul se obligă să racordeze construcţia la reţeaua centralizată publică, atunci când aceasta se va executa.

Art. 19. Realizarea de reţele tehnico-edilitare.
Extinderile de reţele publice sau măririle de capacitate a reţelelor edilitare publice se realizează de către dezvoltator conform plan de actiune.


Lucrările de racordare şi de branşare la reţeaua edilitară publică se suportă în întregime de de beneficiar.

Toate reţelele stradale: de alimentare cu apă, energie electrică, gaze naturale, telecomunicaţii, se vor realiza subteran.

Art. 20. Proprietatea publică asupra reţelelor tehnico-edilitare.

Reţelele de apă, de canalizare, de drumuri publice şi alte utilităţi aflate în serviciul public sunt proprietate publică a localităţii.

Reţelele de alimentare cu gaze, cu energie electrică şi de telecomunicaţii sunt proprietatea publică a localităţii.
Alimentare cu apă-canal
În funcţie de evoluţia extinderii reţelelor, se vor realiza racorduri la sistemele de echipare centralizată ale municipiului Timisoara.
Alimentare cu căldură
Fiecare clădire va fi prevăzută cu o centrală termică proprie de uz gospodăresc pentru producerea agentului termic de încălzire şi prepararea apei calde menajere. Combustibilul folosit se propune a fi gazul metan sau combustibilul lichid uşor tip STAS 54/83 sau combustibil solid(lemne)
Reţea gaze naturale

Eventualele extinderi ale reţelelor de gaze naturale existente se vor face ţinând seama de solicitările beneficiarilor şi în urma obţinerii cotei de gaze naturale de la DISTRIGAZ-NORD Timişoara.

Traseul reţelei de gaz şi punctul de racordare se vor stabili cu deţinătorul de reţea, având în vedere şi condiţiile tehnice de realizare a extinderii reţelei. La fazele următoare se vor obţine avize de principiu de la toţi factorii interesaţi în zonă, privind racordarea la utilităţi: apă, canal, gaze, etc.
Alimentarea cu energie electrică
Alimentarea cu energie electrică se va asigura de la un Post Trafo prefabricat şi racordul de 20kV aferent, din sursă SC ENEL ELECTRICA BANAT SA. Racordul se va realiza cu cablu subteran (LES 20kV). 
De la postul trafo se vor realiza reţele stradale de joasă tensiune 0,4kV, cu cabluri subterane sau aeriene, de la care se vor realiza branşamentele individuale la fiecare consumator.

Zona studiată va fi dotată cu iluminat stradal, realizat pe stâlpii reţelelor de joasă tensiune, cu corpuri tip stradal cu lămpi cu vapori de mercur sau sodiu 250W (PHILIPS).

Toate lucrările se vor realiza de către SC ENEL ELECTRICA BANAT SA, conform proiectelor elaborate de aceasta.
Telefonie
În funcţie de cerinţele de dezvoltare ale zonei, TELEKOM-ul va extinde reţelele de telefonie în zonă, pe baza propriilor studii.
Reţea TVC
În funcţie de solicitările beneficiarilor şi a dezvoltărilor zonei se va extinde şi reţeaua urbană de televiziune în cablu.
3.4. Reguli cu privire la forma şi dimensiunile terenului şi  ale  construcţiilor

Art. 21. Parcelarea

Se vor asigura prin parcelare condiţiile necesare pentru obţinerea unor loturi construibile (suprafaţa minimă de 232 mp). 

Se propune divizarea terenului în 58 loturi din care 4 vor fi destinate spatiilor verzi , 28 vor avea funcţiunea de locuire individuala de tip izolat, cuplat sau duplex, 15 parcele pentru locuinte individuale de tip insiruit  si 1 parcela pentru dotari si servicii publice.
Se admite unificarea a maxim doua parcele(nu se permite modificarea functiunilor, pastrandu-se indicatorii urbanistici teritoriali propusi in puz)

Este interzisa dezmembrarea parcelelor.

Art. 22. Înălţimea construcţiilor
La stabilirea înălţimii construcţiilor se va avea în vedere:

· protejarea şi punerea în valoare a fondului construit existent, cu respectarea regulilor de compoziţie arhitectural-urbanistică a zonei;

· respectarea normativelor legate de asigurarea însoririi construcţiilor (conform Ordinului nr.119 pentru aprobarea Normelor de igienă şi recomandărilor privind modul de viaţă al populaţiei, etc.) pentru a nu aduce prejudicii clădirilor învecinate sub aspectul însoririi acestora.

· regimul de înălţime general al construcţiilor este de la Parter până la P+1E+M cu maxim 8m la cornișă cu respectarea inaltimii maxime de 10.5m, respectiv cota absoluta maxima de 99.66(89.16m cota absoluta fata de nivelul Marii Negre a terenului natural +10.5m inaltimea maxima a constructiilor)
· regimul de inaltime al cladirilor colective vor aveam Hmax=P+1E+M(niveluri) cu respectarea inaltimii maxime de 10.5m, respectiv cota absoluta maxima de 99.66(89.16m cota absoluta fata de nivelul Marii Negre a terenului natural +10.5m inaltimea maxima a constructiilor)
· regimul de inaltime al cladirilor destinate serviciilor vor aveam Hmax=P+2E+M(niveluri) cu respectarea inaltimii maxime de 14m, respectiv cota absoluta maxima de 103.16(89.16m cota absoluta fata de nivelul Marii Negre a terenului natural +14.00m inaltimea maxima a constructiilor)

· autorizarea executării construcţiilor se face cu respectarea înălţimii medii a clădirilor învecinate şi a caracterului zonei, fără ca diferenţa de înălţime să depăşească cu mai mult de două niveluri clădirile imediat învecinate.

· în sensul prezentului regulament, clădirile imediat învecinate sunt cele amplasate alăturat, de aceeaşi parte a străzii
Art. 23. Aspectul exterior al construcţiilor
a) Dispoziţii generale

Autorizarea executării construcţiilor este permisă numai dacă aspectul lor exterior nu contravine funcţiunii acestora şi nu depreciază aspectul general al zonei.


Autorizarea executării construcţiilor care, prin conformare, volumetrie şi aspect exterior intră în contradicţie cu aspectul general al zonei şi depreciază valorile general acceptate ale urbanismului şi arhitecturii, este interzisă.


Construcţiile trebuie să se apropie prin volumetrie şi proporţii de tipul dominant al construcţiilor din zona înconjurătoare.


Faţadele laterale şi posterioare ale clădirilor trebuie tratate la acelaşi nivel calitativ cu cele principale şi în armonie cu acestea.


Lucrările tehnice (reţele, conducte, cutii de branşament, etc.) trebuie integrate în volumul construcţiilor sau al împrejmuirilor. Instalaţiile de alimentare cu gaze naturale, energie electrică şi CATV, precum şi punctele de racord vor fi concepute în aşa fel încât să nu aducă prejudicii aspectului arhitectural al construcţiilor sau zonei înconjurătoare. 


Instalaţiile exterioare pentru climatizare nu se vor monta pe faţade. Ele pot fi montate pe acoperişuri numai pe versantul interior şi retrase obligatoriu cu minimum 3m sau în podurile nemansardabile.
b) Faţade

Este interzisă executarea de construcţii din materiale nedurabile.


Faţadele laterale şi posterioare ale clădirilor trebuie tratate la acelaşi nivel calitativ ca şi cele principale şi în armonie cu acestea.


Construcţiile trebuie să se apropie prin volumetrie şi proporţie de tipul dominant al construcţiilor din zona înconjurătoare.


Culorile dominante pentru faţadele imobilelor vor fi: alb, alb-crem natur, ocru, culori armonizate în general – culori calde.

c) Acoperişuri

La stabilirea pantei de acoperiş, se va urmări ca acestea să fie realizate în armonie cu cele caracteristice zonei. Coama principală a acoperişului va trebui să aibă o poziţie paralelă faţă de axul străzii, excepţie făcând casele care în mod deliberat susţin un alt principiu de conformare spaţială (curţi interioare, alternare a poziţiei acoperişului). Autorizaţiile de construcţie eliberate, vor urmări generarea unor grupuri de cel puţin trei case învecinate, ce să păstreze un regim de înălţime similar, cu corelarea cotei cornişei şi coamei acoperişului


Construcţiile vor avea fie învelitori tip şarpantă - cu pante 17o - 35o - fie învelitori tip terasă. Cota la cornişă va fi la max.3-3,5 m pentru case P sau P+M, max. 5,6-6,5 m pentru case P+M şi maxim 8 m pentru case P+1E+M


Iluminarea spaţiilor de la nivelul mansardelor se va putea face prin intermediul lucarnelor sau al ferestrelor tip “Velux”.


Învelitorile extinderilor construcţiilor sau ale garajelor vor fi realizate din aceleaşi materiale ca şi la construcţia principală, utilizând aceeaşi tipologie de acoperiş.

Art. 24.  Procentul de ocupare a terenului

Procentul maxim de ocupare a terenului:

P.O.T.max.=35% - subzona de locuinte individuale de tip izolat, duplex sau cuplat cu functiuni complementare la parter
Coeficientul maxim admis de utilizare a terenului:

C.U.T. MAX.=1.05 - subzona de locuinte individuale de tip izolat, duplex sau cuplat cu functiuni complementare la parter

Procentul maxim de ocupare a terenului:

P.O.T.max.=35% - subzona de locuinte individuale de tip insiruit  
Coeficientul maxim admis de utilizare a terenului:

C.U.T. MAX.=1.05 - subzona de locuinte individuale de tip insiruit  

P.O.T.max.=35% - subzona de locuinte colective cu servicii la parter
Coeficientul maxim admis de utilizare a terenului:

C.U.T. MAX.=1.05 - subzona de locuinte colective cu servicii la parter

Procentul maxim de ocupare a terenului:

P.O.T.max.=40% - subzona de dotari si servicii 
Coeficientul maxim admis de utilizare a terenului:

C.U.T. MAX.=1.4 - subzona de dotari si servicii 

3.5. Reguli cu privire la amplasarea de parcaje, spaţii verzi şi împrejmuiri
Art. 25. Parcaje
Autorizarea executării lucrărilor care, prin destinaţie, necesită spaţii de parcare, se emite numai dacă există posibilitatea realizării acestora în afara domeniului public.

Suprafeţele parcajelor se determină în funcţie de destinaţia şi de capacitatea construcţiei, conform normativelor în vigoare.

Fiecare parcelă de locuinte individuale va conţine obligatoriu un garaj sau loc de parcare pentru 2 maşini.

În cazul garajelor cu pardoseala sub cota terenului, panta de acces va începe după limita proprietăţii.

Construcţiile de garaje vor fi realizate din aceleaşi materiale şi în acelaşi spirit ca şi clădirile de locuit (inclusiv acoperire cu şarpantă sau învelitori tip terasă).

Pentru locuintele colective numarul de parcaje se va calcula in functie de numarul de apartamente(1,15loc de parcare/apartament)

Art. 26. Spaţii verzi

Autorizaţia de construire va conţine obligaţia menţinerii sau creării de spaţii verzi şi plantate, în funcţie de destinaţia şi de capacitatea construcţiei, conform normativelor în vigoare. 

Este obligatorie plantarea cel puţin a unui arbore de talie înaltă pentru fiecare 200mp de lot.

Zona verde aferentă acestei dezvoltări urbanistice se va realiza intr-un procent de minim 5,00%.

Se va avea in vedere gestionarea spatiului verde propus si folosirea lui ca spatiu public de catre Primaria Timisoara.
Art. 27. Împrejmuiri
-prevederi pentru cladiri individuale izolate, cuplate, insiruite, duplex

Împrejmuirile, nu vor depăşi în înălţime împrejmuirile de pe frontul stradal respectiv. 
Spre frontul străzilor şi la limitele de vecinătate până la frontul clădirii în interior se vor realiza împrejmuiri transparente din grilaje metalice, lemn, cu stâlpi metalici sau plase de sârmă. Înălţimea acestor împrejmuiri va fi de maximum 1,80m, şi vor putea fi dublate de un gard viu.

De la clădire şi până în spatele lotului, se pot realiza împrejmuiri opace (zidărie, etc.), cu o înălţime maximă de 2,00m. Se pot realiza aparate de intrare, zona pentru depozitare pubele, cu amplasare de copertina in interiorul limitei de proprietate cu inaltimea mai mare de 2m 

Se interzice executarea împrejmuirilor la strada din panouri prefabricate din beton.

Prevederi pentru cladiri colective –   spre frontul stradal  se pot realiza imprejmuiri cu elemente de delimitare din soclu tip jardiniera 50 cm de la nivelul cotei terenului sistematizat, pentru gard viu  si elemente metalice transparente discontinue pana la cota de 1.80m. Spre limitele laterale si posterioare nu se vor realiza imprejmuiri.
CONCLUZII – MĂSURI ÎN CONTINUARE
            Soluţia urbanistică adoptată se înscrie în tendintele de dezvoltare ale municipiului Timisoara.
Trasarea străzilor şi respectiv a limitelor de parcele se va face pe bază de ridicări topometrice prin coordonate, datele putând fi puse la dispoziţie de proiectantul de specialitate, care va verifica şi confirma corectitudinea trasării.


Certificatele de urbanism ce se vor elibera vor cuprinde elementele obligatorii din REGULAMENTUL LOCAL DE URBANISM.

Se recomandă centralizarea informaţiilor referitoare la operaţiile ce vor urma avizării P.U.Z.-ului şi introducerea lor în baza de date existentă, în scopul corelării şi al menţinerii la zi a situaţiei din zonă.

